โฆษกฯ ยัน 11 ธ.ค.ไม่ได้ประกาศเป็นวันหยุดเพิ่มเป็นกรณีพิเศษ
โฆษกฯ ยัน 11 ธ.ค.ไม่ได้ประกาศเป็นวันหยุดเพิ่มเป็นกรณีพิเศษ
8 ธ.ค. 2558

พล.ต.สรรเสริญ แก้วกำเนิด โฆษกประจำสำนักนายกรัฐมนตรี ยืนยันว่า คณะรัฐมนตรี (ครม.)ไม่ได้ประกาศให้วันที่ 11 ธ.ค. ซึ่งเป็นวันกิจกรรมปั่นเพื่อพ่อ “Bike for Dad 2015″เป็นวันหยุดราชการ เนื่องจากมองว่าในปีปฎิทิน 58 มีวันหยุดราชการค่อนข้างมากอยู่แล้ว หากประกาศวันหยุดเพิ่มอีกอาจส่งผลต่อกระทบต่อการดำเนินงานของภาคธุรกิจและภาคเอกชน
นอกจากนี้ ที่ประชุม ครม.วันนี้รับทราบตามที่กระทรวงคมนาคมเสนอยกเว้นค่าผ่านทางด่วนของการทางพิเศษแห่งประเทศไทย (กทพ.)คือทางพิเศษศรีรัช จำนวน 7 ด่าน ได้แก่ ด่านยมราช ,ด่านหัวลำโพง ,ด่านสะพานสว่าง ,ด่านอุรุพงษ์ ,ด่านสุรวงศ์ ,ด่านจันทร์ ,และด่านสาทร และยกเว้นค่าผ่านทางพิเศษเฉลิมมหานคร จำนวน 4 ด่าน ได้แก่ ค่าผ่านทางด่านพระราม 4 ช่วง 1 และช่วง2 รวมถึงด่านสุขุมวิท และด่านเพชรบุรี ตั้งแต่เวลา 09.00-23.00น.ของวันที่ 11 ธ.ค.58